Chreščiatikas (Zastavna)

Chreščiatikas () – kaimas Vakarų Ukrainoje, administraciškai priklausantis Černivcių srities Zastavnos rajonui.
140px|thumb|left|Vienuolyno pastatai
Išsidėstęs itin aukštame dešiniajame Dniestro krante, lapuočiais medžiais apaugusioje vietovėje. Visame kaime nėra šulinių, vanduo maistui imamas iš mineralinio Apaštalo ir evangelisto šv. Jono šaltinio, trykštančio vyrų vienuolyno kieme. (Be to, kaimo teritorijoje iš po žemių muša dar viena mineralinio vandens srovė).Šaltinis „Chreščiatikas“ // http://www.eco-bukovina.com.ua  Tiek iš vienuolyno teritorijos, tiek ir iš atskirai įrengtos apžvalgos aikštelės atsiveria panoraminis vaizdas į kairiame upės krante išsidėsčiusį Zališčykų miestą, buvusį garsų Lenkijos kurortą, o dabar gretimo rajono centrą.Kelias į apžvalgos aikštelę (uk) // zalrada.gov.ua  Kaimo apylinkėje vingiuojantis Dniestro slėnis yra paskelbtas vietinės reikšmės draustiniu (). 

XVII a. į šią nuošalią Bukovinos vietą iš Galicijos atsikraustė persekiojami stačiatikių vienuoliai. Apsigyveno oloje (ją galima pamatyti nusileidus laiptais Dniestro link), o vėliau pasistatė Apaštalo ir evangelisto šv. Jono vienuolyną. 1960 m. jis buvo uždarytas, vienuoliai pervažiavo į Počajivo lavrą. 1989 m. vyrų vienuolynas atsikūrė.Vienuolyno istorija (ru) // https://kreshchatik-mon.church.ua 

 Šaltiniai   

Kategorija:Černivcių srities gyvenvietės